Show Boat (film, 1936)
Show Boat je američki crno-bijeli filmski mjuzikl snimljen 1936. godine u režiji Jamesa Whalea. Predstavlja drugu po redu adaptaciju istoimenog romana Edne Farber, odnosno prvu adaptaciju istoimenog brodvejskog mjuzikla. Radnja je smještena na rijeku Misssissippi u 19. vijeku, te prikazuje kako se kćer kapetana zabavljačkog broda (koju tumači Irene Dunne) zaljubi u profesionalnog kockara (koga tumači Alan Jones.

Show Boat je producirao studio Universal Pictures sedam godina nakon nijeme verzije u napravljene u vrijeme tranzicije na zvučni film, a u kojoj su se koristili pojedini zvučni segmenti sa pjesmama koje nemaju veze sa mjuziklom. Originalni producent Carl Laemmle je bio nezadovoljan filmom i godinama je pokušavao stvoriti novu, "pravu" verziju. Za razliku od prethodne verzije, u ovoj ne samo da je korišten autentični brodvejski materijal, nego je i uložena i izuzetna briga o kostimima i rekvizitima. Trud se isplatio, te je Show Boat dobio izuzetne pohvale kritike, a gledanost je bila takva da se Universal uspio spasiti od financijske propasti.

Kasnijih godina, međutim, nije bio dostupan gledateljima. Razlog je bio u tome što su 1940-ih prikazivačka i druga prava prodana Metro-Goldwyn-Mayeru, koji je namjeravao stvoriti vlastitu, mnogo spektakularniju verziju, konačno dovršenu 1951. godine. Kao dodatni razlog se navodi i to što je u verziji iz 1936. godine nastupio i pjevač Paul Robeson, koji se zbog komunističkih uvjerenja našao na crnoj listi.

Verzija iz 1936. godine se, pak, među filmskim historičarima, obično navodi kao najbolja od sve tri ekranizacije Farberinog romana.

Uloge 
Irene Dunne ... Magnolia Hawks
Allan Jones ... Gaylord Ravenal
Charles Winninger ... Cap'n Andy Hawks
Paul Robeson ... Joe
Helen Morgan ... Julie LaVerne
Helen Westley ... Parthenia "Parthy" Hawks
Queenie Smith ... Ellie May Chipley
Sammy White ... Frank Schultz
Donald Cook ... Steve Baker
Hattie McDaniel ... Queenie
Francis X. Mahoney ... Rubber Face Smith
Marilyn Knowlden ... Kim kao dijete
Sunnie O'Dea ... Kim (u dobi od 16 godina)
Arthur Hohl ... Pete
Charles B. Middleton ... Šerif Ike Vallon
J. Farrell MacDonald ... Windy McClain
Charles C. Wilson ... Jim Green 
Clarence Muse ... Sam, vratar u Trocaderu

Izvori

Vanjske veze

 
 Showboat Film page, Reel Classics - photos, sound clips
 
 
Show Boat on Lux Radio Theater: June 24, 1940. Starring Irene Dunne, Allan Jones, and Charles Winninger.
 

Američki filmovi
Filmski mjuzikli
Romantični filmovi
Authority control 2